Տեսչությունը ստուգել է, թե որքանով են ճիշտ և օրինական ծախսվել պետական բյուջեից, հանրապետական հատուկ ֆոնդերից ու պետական այլ աղբյուրներից հատկացվող գումարները։ Ֆինանսների նախարարությունից հստակեցրին, որ ստուգումները մեծամասամբ վերաբերել են պետական միջոցներից սնվող կառույցների 2014-2016թթ. գործունեությանը, որոշ դեպքերում՝ նշված ժամանակահատվածից առաջ և հետո։ Իրականացված ստուգումներում ընդգրկվել են նաև պետական և 50%-ից ավելի պետական մասնակցությամբ ընկերություններն ու այլ սուբյեկտներ, որոնց գումար է հատկացվել պետական միջոցներից։